Diari Oficial de la Generalitat Valenciana


Sumari del DOGV 1557, del 04-06-1991 (1991/821391)

ORDRE de 8 de març de 1991, de la Conselleria de Cultura, Educació i Ciència, per la qual es convoca un Programa de Formació Permanent del Professorat d'Educació Preescolar, dels centres públic i privats concertats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/08/(4)/dof/vci/html**

### Dades del document

Número de DOGV
:   1557

Data del DOGV
:   04-06-1991

Secció del DOGV
:   DISPOSICIONS GENERALS

Número del document
:   1991/821391


Data del document
:   08-03-1991

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 8 de març de 1991, de la Conselleria de Cultura, Educació i Ciència, per la qual es convoca un Programa de Formació Permanent del Professorat d'Educació Preescolar, dels centres públics i privats concertats de la Comunitat Valenciana.  
Per tal de poder desenvolupar en els centres educatius el projecte per a la reforma de l?ensenyament que l'Administració proposa, la Conselleria de Cultura, Educació i Ciència considera imprescindible posar en marxa un conjunt de programes de formació permanent que, amb caràcter institucional, faciliten al professorat els mitjans per a poder elaborar o adaptar qualsevol projecte curricular a les particularitats del seu context educatiu, amb l'acord de tota la comunitat educativa en què presta els seus serveis.  
Atés que la finalitat d'aquestes iniciatives excedeix els límits de la formació individual del professorat i transcendeix als centres d'ensenyament, l'Administració valenciana estima que correspon als mateixos centres, mitjançant els Consells Escolars respectius, de proposar els professors i professores que hauran de participar en els programes de formació del professorat i col·laborar en la mesura de les seues possibilitats en la realització dels projectes curriculars adequats al seu entorn.  
Per tot això i per raó de les competències que em confereix l'article 35 de la Llei 5/83 de la Generalitat Valenciana, de 30 desembre, de Govern Valencià.  
ORDENE  
Primer. Convocatòria.  
Convocar un programa de Formació Permanent del Professorat Especialista en Educació Pre-escolar dels centres públics i privats concertats de la Comunitat Valenciana.  
Segon. Finançament.  
El finançament d'aquest programa de Formació Permanent es farà a càrrec de la línia de subvenció 402/000/91 del Programa 423.10, del Pressupost de l'any 1991, i de les aplicacions pressupostàries que determinarà el caràcter de les despeses.  
L?import global màxim destinat a aquesta línia de subvenció és de 18.862.569 de pessetes segons indica l'article tercer de l?Ordre d?1 de febrer de 1991, de la Conselleria de Cultura, Educació i Ciència, per la qual es convoquen ajudes i beques destinades a finançar activitats de renovació pedagògica i de formació del personal docent de nivell no universitari de la Comunitat Valenciana, dirigides a les entitats organitzadores d'aquestes activitats o al professorat de manera individual.  
Tercer. Organització.  
L?organització de les diferents etapes del programa de formació correspon a la Direcció General d'Ordenació i Innovació Educativa.  
Quart. Objectius.  
- Aprofundir el coneixement i constatar la validesa del disseny curricular proposat en l?Educació Infantil.  
- Capacitar el professorat per a analitzar propostes, materials i innovacions curriculars, contrastant-les i adaptant-les a la seua realitat educativa.  
- Formar equips educatius al mateix centre per a elaborar projectes curriculars coherents amb el seu context físic i sòcio- cultural.  
- Crear seminaris, amb un compromís de permanència, a les zones d'actuació del curs del programa.  
Cinqué. Participants.  
El programa està destinat als centres públics i privats concertats d'EGB i Educació Pre-escolar de les províncies de Castelló, Alacant i València.  
Sisé. Estructura del Programa.  
El temps de durada d?aquest programa de Formació serà de dos cursos acadèmics 1990-91 i 1991-92, al llarg dels quals es durà a terme un curs de formació.  
Aquest curs constarà de les fases següents:  
Fase A: intensiva, curs acadèmic 90-91, amb un caràcter teòrico- formatiu i una durada total de 102 hores. Aquesta fase es divideix en dues parts:  
1. Presencial (fora del centre), amb una durada de 90 hores de treball teòrico- formatiu. El professorat participant assistirà a les sessions de treball, amb jornades de sis hores cadascuna, que es desenvoluparan en les següents dades.  
Juny: del 25 al 29  
Juliol: de l'1 al 5  
Setembre: del 2 al 6 i l'11.  
2. Es dedicaran 12 hores per a la coordinació i reflexió sobre la pròpia pràctica docent, al voltant dels continguts que es desenvoluparan en els mòduls de formació (en el propi centre els dies 9 i 10 de setembre).  
Fase B: de seguiment, curs acadèmic 91-92, que anirà des de l'acabament de la fase anterior fins a l'acabament del curs escolar 91-92, en la qual el professorat participant es constituirà en seminaris amb plans de treball que es vincularan als CEP de cada zona, on els assessors actuaran de coordinadors. El professorat participant en el curs es reunirà els primers dijous de cada mes de 15 a 18 h. El centre garantirà en aquest temps l?atenció a les activitats escolars. Aquesta fase durarà el període de temps comprés entre el 16 de setembre de 1991, i l'1 de juny de 1992.  
Seté. Ubicació del curs i selecció dels centres participants.  
La fase intensiva general del curs tindrà lloc a la ciutat de València.  
De les sol·licituds presentades pels centres escolars de les tres províncies de la Comunitat Valenciana seran seleccionats 21 centres, 7 de cada província.  
Els centres d'EGB i Educació Pre-escolar que vulguen participar en aquesta convocatòria, hauran de complir els requisits següents:  
Presentar dos professors o professores amb destinació definitiva en el centre que impartesquen Educació Pre-escolar.  
Qualsevol sol·licitud que presente un nombre de professors inferior o superior, o en què algun dels professors sol·licitants no complesca les condicions exigides, serà globalment desestimada.  
Vuité. Condicions de participació.  
a) La matricula i l?assistència als cursos seran gratuïtes.  
b) Les hores de reunió que s'empraran en la fase B de seguiment, es comptaran com a hores complementàries de còmput mensual (apartat II punt 1-3 de l'annex I de l'Ordre 15 de juny de 1990- DOGV 23.07.90).  
c) El professorat participant estarà eximit de l'assistència al centre en els períodes del 25 de juny al 28 de juny de 1991, les dues dates incloses, i del 2 de setembre al 10 de setembre de 1991, les dues dates incloses.  
d) Durant la fase A intensiva, el professorat participant que tinga el lloc de residència i el centre de treball fora del lloc on es realitzen les activitats de formació, a una distància superior a 20 Km, pot acollir-se a la modalitat A de l'annex III de l'Ordre d?1 de febrer de 1990, de la Conselleria de Cultura, Educació i Ciència, per la qual es convoquen ajudes i beques destinades a finançar activitats de renovació pedagògica i de formació del personal docent de nivells no universitaris de la Comunitat Valenciana.  
e) La forma de pagament s'efectuarà segons el punt últim de la base sisena de la modalitat A de l'annex III de l?ordre d?1 de febrer de 1990, de la Conselleria de Cultura, Educació i Ciència.  
f) El professorat participant quedarà obligat a assistir a la totalitat de les sessions de formació i a realitzar totes les activitats programades en el curs.  
g) Finalitzada la f ase intensiva del curs de formació i una vegada comunicada la concessió de l'ajuda als participants que sol·liciten ajuda econòmica i que compleixen els requisits de l'apartat b, hauran de trametre al Servei de Formació del Professorat de la Direcció General d'Ordenació i Innovació Educativa un certificat d?assistència expedit pel director o directora del curs.  
Nové. Criteris de selecció i barem.  
Els centres aspirants seran seleccionats d'acord amb els criteris que s'indiquen en el barem següent:  
1) Centres que hagen realitzat el curs de formació per a l?educació de 3 anys al setembre de 1990 (llevat dels que participen en el Pla experimental d'Educació Infantil) (fins a 5 punts).  
2) Centres que participen en els projectes i activitats que organitzen els CEP, justificat mitjançant un informe signat pel director del CEP. (fins a 5 punts).  
3) Centres que imparteixen l?ensenyament en valencià, justificat mitjançant un informe signat pel cap del Servei d'Ensenyament del Valencià (fins a 5 punts).  
4) Centres que hagen realitzat projectes d'innovació i experimentació educativa a l?empara de les convocatòries públiques de la Conselleria de Cultura, Educació i Ciència. (fins a 5 punts).,  
5) Memòria que tinga en compte els aspectes següents:  
5.1. Raons per les quals sol·licita participar en el curs.  
5.2. Organització del centre. Possibilitats d'adaptació i de suport davant de les necessitats derivades de la participació del professorat en un curs de formació, en les condicions esmentades.  
5.3. Model d'actuació pedagògica actual en Pre-escolar i possibilitats d'actuació a partir de la participació en el curs de formació. (fins a 10 punts)  
Total: 30 punts.  
Deu. Avaluació.  
L?avaluació dels professors i de les professores del curs es realitzarà tenint en compte el rendiment obtingut en els aspectes teòrics i pràctics del curs i la realització dels treballs que es desenvolupen al llarg d'aquest.  
L?avaluació global dels assistents s'expressarà en una acta en termes «d?apte» o «no apte». En l'avaluació es consideraran com a elements a tenir en compte tant el rendiment obtingut com les faltes d'assistència no justificades, i també l'incompliment d'alguns dels termes de la convocatòria.  
Onze. Documentació.  
Les sol·licituds es realitzaran mitjançant una instància dirigida al Director General d'Ordenació i Innovació Educativa, i s'hi adjuntaran els documents següents:  
1. Fotocòpia de l'acta del consell escolar en què conste l'acord del centre de participar en aquesta convocatòria, i també el compromís d'acceptar-ne totes i cada una de les condicions.  
2. Fotocòpia de l'acta del claustre de professors amb l'acord favorable a la participació, i en la qual es faça constar la disposició positiva del professorat del centre i del seu equip directiu, a fi de facilitar l?estructura organitzava i la coordinació necessàries per a dur a bon terme el curs de formació en què participen.  
3. Memòria i resta de documents acreditatius esmentats al punt nové d'aquesta ordre.  
Dotze. Termini i lloc de presentació de les documentacions. El termini de presentació de sol·licituds serà de quinze dies naturals a partir de la data de publicació d'aquesta ordre en el DOGV.  
La presentació de sol·licituds i documentació es realitzarà al Registre General de la Conselleria de Cultura, Educació i Ciència i dels Serveis Territorials de Cultura i Educació, als centres d?informació de l'Oficina d?Informació, Iniciatives i Reclamacions de la Generalitat Valenciana i als Centres de Professors de la CV, sense perjudici del que estableix l'article 66 de la Llei de Procediment Administratiu.  
Les sol·licituds s'ajustaran i obligatòriament al model d'instància que s'adjunta com a annex a aquesta ordre.  
Tretze. Retirada de les documentacions.  
Durant el mes següent a la publicació de la resolució definitiva, els participants podran retirar la seua documentació del Servei de Formació del Professorat, de la Direcció General d'Ordenació i Innovació Educativa de la Conselleria de Cultura, Educació i Ciència, directament o per mitjà de persona autoritzada. Transcorregut aquest termini es perdrà el dret sobre aquesta.  
Catorze. Comissió de Selecció.  
Una comissió estudiarà les sol·licituds, elaborarà una llista provisional, resoldrà les reclamacions de la llista provisional, i elevarà a la Direcció General d'Ordenació i Innovació Educativa la proposta. Aquesta comissió, presidida pel Director General d'Ordenació i Innovació Educativa o la persona en qui delegue, estarà composta per:  
- Un representant de la Direcció General de Centres i Promoció Educativa, designat pel director general corresponent.  
- Un representant de la Direcció General de Règim Econòmic i de Personal, designat pel director general corresponent.  
- El cap del servei de Formació del Professorat.  
- El cap del Programa d'Innovacions i Reformes Experimentals.  
- La coordinadora d'Educació Infantil del Programa d'Innovació i Reformes Experimentals.  
- Un coordinador del Programa de Formació Permanent del Professorat a proposta del director general d'Ordenació i Innovació Educativa.  
- Un assessor Tècnico- Pedagògic de CEP, especialista en l?etapa, a proposta del director general d'Ordenació i Innovació Educativa.  
- Un professor o professora d'Educació Infantil, a proposta del director general d'Ordenació i Innovació Educativa.  
Actuarà com a secretari de la comissió, amb veu però sense vot, un funcionari de la Direcció General d'Ordenació i Innovació Educativa.  
A les reunions de la comissió podrà assistir un representant dels sindicats que formen part de la Mesa Sindical Sectorial d'Educació, amb veu però sense vot.  
Quinze. Exposició pública de les llistes de seleccionats.  
La llista provisional dels centres seleccionats es farà pública a la Conselleria de Cultura, Educació i Ciència, als CEP i als Serveis Territorials de Cultura i Educació, i hi haurà un termini de cinc dies naturals per a reclamar davant la comissió seleccionadora.  
Les reclamacions seran trameses directament a la Direcció General d'Ordenació i Innovació Educativa (Av. de Campanar, 32. 46476 - València).  
Una vegada resoltes les reclamacions i aprovada la llista definitiva d'admesos per la Direcció General d'Ordenació i Innovació Educativa, es farà pública la llista definitiva de centres admesos i tot seguit la Direcció General d'Ordenació i Innovació Educativa ho notificarà als centres admesos, als Serveis Territorials de Cultura i Educació i als centres de professors.  
Setze. Expedició de certificats.  
La Direcció General d'Ordenació i Innovació Educativa expedirà el diploma corresponent als professors participants en finalitzar les fases del programa, i per a això tindrà en compte les actes presentades pels tutors del programa.  
DISPOSICIO FINAL  
S'autoritza la Direcció General d'Ordenació i Innovació Educativa a dictar les resolucions necessàries per a l?execució i el desplegament del que disposa aquesta ordre.  
València, 8 de març de 1991.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX / ANEXO  
Model d'instància. Sol·licitud  
Modelo de instancia. Solicitud  
A. Dades del centre/Datos del centro  
Nom del centre   
Nombre del centro  
Adreça   
Dirección  
Localitat C. Postal   
Localidad C. Postal   
Telèfon   
Teléfono  
Nombre d'alumnes   
Número de alumnos  
Nombre total de professors del centre   
Número total de profesores del centro  
Nombre de grups en el cicle 4-6 anys   
Número de grupos en el ciclo 4-6 años  
CEP més proper i distància del centre   
CEP más cercano y distancia del centro  
B. Dades per a la baremació./ Datos para la baremación  
1. Participació en els plans experimentals de reforma educativa  
 Participación en los planes experimentales de reforma educat.  
Cicle experimental   
Ciclo experimental  
Nombre d'anys en l'experimentació   
Número de años en la experimentación  
2. Participació en projectes i activitats organitzades pels CEP  
 Particip. en proyectos y actividades organizadas por los CEP  
 CEP   
Títol del projecte o activitat   
Títol del projecte o activitat  
Relació de professor implicats   
Relación de profesores implicados  
Cursos acadèmics en què s'han desenvolupat   
Cursos académicos en los que se han desarrollado  
3. Grau elemental de l'ensenyament en valencià als cicles 4-6 anys / Grado elemental de la enseñanza en valenciano en los ciclos 4-6 años  
   
   
4. Participació en convocatòries públiques de projectes d'innovació, investigació i experimentació educativa / Participación en convocatorias públicas de proyectos de innovación, investigación y experimentación educativa  
Títols dels projectes   
Títulos de los proyectos  
Cursos acadèmics en què s'han desenvolupat   
Cursos académicos en los que se han desarrollado  
5. Memòria / Memória  
   
   
C. Dades del professorat propost / Datos del profesorado propuesto  
1. Dades personals / Datos personales  
 Cognoms Nom   
 Apellidos Nombre   
 DNI Telèfon particular   
 DNI Teléfono particular   
 Adreça   
 Dirección  
 Codi postal Localitat   
 Código postal Localidad   
 Província   
 Provincia  
2. Dades professionals / Datos profesionales  
 NRP   
 Nivell en què imparteix la docència   
 Nivel donde imparten la docencia  
 Anys d'experiència docent   
 Años de experiencia docente  
 Anys d'experiència docent en el cicle 4-6 anys  
 Años de experiencia docente en el ciclo 4-6 años  
   
Sr. Director General d'Ordenació i Innovació Educativa


Còpia Permalink ELI